ועדת הכלכלה, כנסת 17, פרוטוקול מספר 572, 2008-05-20 12:40

משה כחלון: אני מתכבד לפתוח את ישיבת ועדת הכלכלה.

משה כחלון: על סדר היום בקשה לדיון מחדש בסעיף 3 בהצעת חוק הגבלת הפרסומת והשיווק של מוצרי טבק (תיקון מס' 5), התשס"ח-2008.

משה כחלון: הצעת החוק אושרה בוועדה ב-11 במרס 2008 לקריאה שנייה ושלישית אולם הוועדה לא הספיקה להניח אותה במליאת הכנסת טרם היציאה לפגרה.

משה כחלון: הצעת החוק כוללת מועדים שלא ניתן לעמוד בהם.

משה כחלון: לפיכך אני מבקש לקיים דיון מחדש.

משה כחלון: אנחנו חייבים כמובן לבקש את אישור הוועדה.

משה כחלון: מי בעד דיון מחדש?

משה כחלון: מי נגד?

משה כחלון: הצבעה בעד הבקשה לדיון מחדש בסעיף 3 להצעת החוק – 3 נגד – אין נמנעים – אין הבקשה נתקבלה.

משה כחלון: הבקשה לדיון מחדש נתקבלה.

משה כחלון: לפיכך אנחנו פותחים את הדיון בסעיף 3 להצעת החוק.

אתי בנדלר: סעיף 3 להצעת החוק, כפי שהוועדה אישרה בישיבתה ביום 11 במרס 2008, קובע בסעיף קטן (א): "תחילתו של חוק זה 30 ימים מיום פרסומו".

אתי בנדלר: סעיף קטן (ב) באותו סעיף קובע: "דיווח ראשון לפי הוראות סעיף 9א לחוק העיקרי, כנוסחו בסעיף 2 לחוק זה, יימסר לשר הבריאות עד ליום כ"ז באייר התשס"ח (1 ביוני 2008)".

אתי בנדלר: בהתאם לסעיף 9א החדש המוצע, הכלול בנוסח שפניכם, "יצרן או יבואן של מוצרי טבק יגיש לשר הבריאות או למי שהוא הסמיך לכך, בכל שנה עד יום 1 ביוני, דוח של רואה חשבון מטעמו, בהתאם לכללי החשבונאות המקובלים, בדבר הוצאותיו בשנה הקודמת בעד פרסומת, קידום מכירות ומתן חסות, למוצרי הטבק שהוא ייצר או ייבא, לפי העניין; דוח כאמור יימסר בכתב וכן באמצעי אלקטרוני או מגנטי.

אתי בנדלר: " סעיף קטן (ב) באותו סעיף מפרט כיצד יסווגו ההוצאות.

אתי בנדלר: אם כן, אמורים למסור פעם בשנה דיווח, לא יאוחר מ-30 ביוני, על הוצאות לפרסומת וקידום מכירות בשנה הקודמת.

אתי בנדלר: מכיוון שהחוק הזה מתקבל באמצע שנה נשאלה שאלה מתי יוגש הדוח הראשון.

אתי בנדלר: ההנחה היתה שהצעת החוק הזאת תתקבל עד סוף חודש מרס, לפני יציאת הכנסת לפגרה, ולכן יוכלו לעמוד בגזירה הזאת לגבי ההוצאות שהוצאו בשנה הקודמת, דהיינו בשנת 2007.

אתי בנדלר: מאחר ולא הספקנו להניח את הצעת החוק הזאת, גם אם נניח אותה מחר היא תתקבל במקרה הטוב בשבוע הבא ותיכנס לתוקפה 30 ימים מיום פרסומה, והפרסום שלה יהיה 10 ימים נוספים לאחר קבלתה, כלומר מדובר על בערך בעוד חודש וחצי מהיום, קרי: נעבור את 30 ביוני.

אתי בנדלר: לפיכך מובן שאין אפשרות לעמוד בהוראה הזאת.

אתי בנדלר: אשר על כן הוועדה צריכה להחליט מתי יוגש הדוח הראשון.

משה כחלון: המשמעות היא שינוי תחילת החוק?

אתי בנדלר: את תחילת החוק אני מציעה להשאיר כפי שהיא: "30 ימים מיום פרסומו".

יצחק וקנין: רק התחולה של הגשת הדוחות תשתנה.

אתי בנדלר: אני שואלת רק לגבי סעיף קטן 3(ב): "דיווח ראשון לפי הוראות סעיף 9א לחוק העיקרי, כנוסחו בסעיף 2 לחוק זה, יימסר לשר הבריאות עד ליום ...".

אתי בנדלר: כאן צריך להחליט על התאריך.

יצחק וקנין: על-פי דבריה של היועצת המשפטית יש כאן בעיה.

יצחק וקנין: אני מציע שסעיף קטן (ב) בסעיף 3, שמדבר על מועד מסירת הדוח, יקבע "1 באוקטובר 2008".

יצחק וקנין: כך יהיה להם זמן להיערך ואני מאמין שכל הצדדים יוכלו לעמוד בדרישת החוק.

יצחק זיו: אני מסכים לתיקון הזה.

אילנה מישר: חברות הטבק יודעות על החוק הזה, שאושר כבר באמצע חודש מרס, והיו אמורות כבר להתחיל להתכונן.

אילנה מישר: אז נתנו להן בערך חודשיים וחצי להתארגן להגשת הדוח הראשון.

אילנה מישר: האם מכיוון שנפלה תקלה יש להוסיף עכשיו עוד מספר רב של חודשים?

אילנה מישר: זה נראה לא הגיוני.

יצחק וקנין: ממילא מדובר על עוד חודש וחצי, עד אז החוק לא ייכנס לתוקפו.

יצחק וקנין: אם נשאיר את המועדים כפי שנקבעו בנוסח המקורי לא יוכלו להגיש את הדוח כי החוק ייכנס לתוקפו רק בעוד חודש וחצי.

אילנה מישר: אי אפשר כמובן לדרוש הגשת דוח ראשון לפני שהחוק נכנס לתוקף, זה ברור משפטית.

יצחק וקנין: קריטי בשנה הראשונה שהדוח יוגש עוד לפני 1 באוקטובר?

יצחק וקנין: זה לא קריטי.

אילנה מישר: אין סיבה לדחות את זה.

אילנה מישר: זה מידע שלציבור יש זכות לדעת וחברות הטבק אמורות להיות כבר ערוכות להגיש את הדוח.

אילנה מישר: לדעתי אם החוק ייכנס לתוקף ביום התחילה לא ייגרם שום נזק.

משה כחלון: תודה רבה.

משה כחלון: האם מישהו מנציגי החברות רוצה לומר דבר מה?

איריס אפשטיין: אני נציגת "פיליפ מוריס בע"מ".

איריס אפשטיין: הסכמנו להגשת הדוח, ואפילו התחלנו בהיערכות ראשונית כלשהי.

איריס אפשטיין: חשבנו שזה אמור להיות מחוקק בחודש מרס ויהיו לנו חודשיים וחצי להיערך, אבל כאשר ראינו שהחוק לא נחקק מטבע הדברים לא יכולנו להשלים את ההיערכות.

איריס אפשטיין: אנחנו מבקשים מספר חודשים כדי שנוכל להגיש את הדוח כפי שצריך.

איריס אפשטיין: זה גם שנה ראשונה וחלק מהחברות הן חברות בין-לאומיות, לפיכך נדרשת עבודה מול גורמים בחוץ-לארץ כדי לוודא שהכול נרשם באופן מדויק.

איריס אפשטיין: כלומר אין כאן שום עניין עקרוני, אנחנו מבקשים פשוט להיערך כפי שצריך.

איריס אפשטיין: 1 באוקטובר מבחינתנו זה מצוין.

משה כחלון: עוד מישהו מבקש להתייחס?

משה כחלון: אני מבקש להעמיד להצבעה את ההצעה לתיקון סעיף קטן 3(ב), כך שהדיווח הראשון לשר הבריאות יימסר עד 1 באוקטובר 2008.

משה כחלון: מי בעד?

משה כחלון: מי נגד?

משה כחלון: הצבעה בעד סעיף קטן 3(ב) בנוסח המתוקן – 3 נגד – אין נמנעים – אין הסעיף נתקבל.

משה כחלון: הסעיף נתקבל פה אחד.

משה כחלון: תודה רבה.

משה כחלון: הישיבה נעולה.